turjo4nis/wikipedia-bn-dump-20250701 huggingface dataset:
অন্নদা মুন্সী

অন্নদা মুন্সী (২৭ নভেম্বর ১৯০৫ ― ১৪ জানুয়ারি ১৯৮৫) ছিলেন একজন খ্যাতনামা বাঙালি চিত্রশিল্পী এবং আধুনিক বিজ্ঞাপনশিল্পে প্রবাদপ্রতিম ব্যক্তিত্ব।

অন্নদা মুন্সীর জন্ম অবিভক্ত বাংলার অধুনা বাংলাদেশের পাবনার শিবনগরে। বিদ্যালয়ের শিক্ষা শেষে, কিছু দিন প্রথাগত শিল্পশিক্ষা লাভ করেন কলকাতার সরকারি আর্ট কলেজে, তার পর বিজ্ঞাপনের জগতে৷ সুন্দর কণ্ঠস্বরের অধিকারী আশৈশব সঙ্গীতপ্রিয় ছিলেন তিনি। বেহালাবাদন এবং ভারতীয় ও পাশ্চাত্য সংগীতশাস্ত্রের বিভিন্ন বিষয়ে তার পড়াশোনা ছিল।

অন্নদা মুন্সী কলকাতার আর্মি নেভি স্টোর্স-এ শেফার্ড নকশাকার হিসাবে কর্মজীবন শুরু করেন। এরপর চলে যান মুম্বাইতে। সেখানে টাইমস অব ইন্ডিয়া-র অফিসে বিজ্ঞাপনের কাজ করতে থাকেন। এই কাজের সাথে তিনি আকাশবাণীর মুম্বইকেন্দ্রে প্রতিমাসে রবীন্দ্রসংগীত পরিবেশন করেন এবং প্রভাত ফেরিতে স্বদেশী জাগরণের গান গেয়েছেন। কেবল বিজ্ঞাপন-কুশলী হিসাবে নয়, চারুকলাবিদ্যা, চলচ্চিত্রে দৃশ্যের স্কেচ তিনি দক্ষতা অর্জন করেছিলেন, ফলত সেই খ্যাতির সুবাদে তিনি আন্তর্জাতিক বিজ্ঞাপন সংস্থা "ডি জে কিমারে" ভিসুয়ালাইজারের চাকরি নিয়ে কলকাতায় ফিরে আসেন। এখানে রেলওয়ে ও টি বোর্ড -এর বিজ্ঞাপনে তার কাজ বিশেষ খ্যাতি প্রদান করে। ১৯৪৮ খ্রিস্টাব্দে তিনি তার পুরো জীবনের ওপর নতুন ভাবনায় এক অসামান্য চলচ্চিত্রের (প্রতি দৃশ্যের খুঁটিনাটি ও স্কেচ-সহ) স্ক্রিপ্ট লেখেন। বিজ্ঞাপন জগতের বিশিষ্ট বাঙালি গ্রাফিক ডিজাইনার রঘুনাথ গোস্বামী, রণেন আয়ন দত্ত প্রমুখেরা অন্নদা মুন্সীর সান্নিধ্য লাভ করেন। তাঁর নিজের ছোটো ভাই আর এক নাম করা শিল্পী মনু মুন্সীও তাঁর সান্নিধ্যে পরবর্তীতে শিল্পী হিসেবে শিল্পের জগতে আত্মপ্রকাশ করেন।

জীবনাবসান 
অসাধারণ শিল্পী ও ক্যালিয়োগ্রাফার অন্নদা মুন্সী ১৯৮৫ খ্রিস্টাব্দের ১৪ ই জানুয়ারি কলকাতায় আশি বৎসর বয়সে প্রয়াত হন।

তথ্যসূত্র 

১৯০৫-এ জন্ম
১৯৮৫-এ মৃত্যু
পাবনা জেলার ব্যক্তি
বাঙালি শিল্পী
ভারতীয় চিত্রশিল্পী
কলকাতার মুন্সী পরিবারের শিল্পী
গভর্নমেন্ট কলেজ অব আর্ট অ্যান্ড ক্র্যাফটের প্রাক্তন শিক্ষার্থী
রোমের প্রবেশদ্বারে মশীহ

"রোমের প্রবেশদ্বারে মশীহ" হল ইহুদি ঐতিহ্যের একটি গল্প, মাশাল অথবা নীতিকথা যা ব্যাবিলনীয় তালমুদের সানহেদ্রিন ৯৮এ-তে পাওয়া যায়।

সারসংক্ষেপ
রাব্বাই ইহোশুয়া বেন লেভি (যিনি তৃতীয় শতাব্দীর প্রথম অর্ধশত সময়ের মানুষ ছিলেন), রাব্বাই রাব্বি শিমন বার যোহইয়ের কবরের নিকটে ধ্যান করার সময় নবী ইলিয়াহুর দেখা পান। "কখন তিনি (মশীহ) আসবেন?" ইহোশুয়া জিজ্ঞেস করলেন। "তাকে জিজ্ঞেস করো", নবী জবাবে বললেন। "মশীহ রোমের প্রবেশদ্বারে রয়েছেন, অসুস্থ এবং হতভাগ্য, দরিদ্রদের মাঝে বসে আছেন। তাদের মত, তিনি তার তার ক্ষতের বাঁধন পরিবর্তন করেন, কিন্তু সাথে সেই ক্ষতটাও বদলে যায় সেই মুহূর্তে।"

তারপর ইহোশুয়া রোমে যান এবং মশীহের সাথে দেখা হওয়ার পর তাকে সালাম দেন, জিজ্ঞেস করেন "আপনার উপর শান্তি বর্ষিত হোক গুরু ও শিক্ষক" এবং মশীহ জবাব দিলেন "তোমার উপরেও শান্তি বর্ষিত হয়, হে লেভীর সন্তান।" ইহোশুয়া তারপর জিজ্ঞেস করলেন "কখন আপনি আসবেন?" এবং তাকে বলা হলো "আজকেই!"। ইহোশুয়া ইলিয়াহুর নিকট ফিরে গেলেন এবং তাকে জিজ্ঞেস করা হল মশীহ কি বলেছেন। 'হে লেভীর সন্তান, আপনার উপর শান্তি বর্ষিত হোক', ইহোশুয়া জবাব দিলেন, এবং ইলিয়াহু তাকে বললেন যে এর অর্থ হল তার এবং তার পিতার এই পৃথিবীতে আগমনের একটি স্থান রয়েছে। ইহোশুয়া তারপর তাকে বললে যে মশীহ তাকে সত্যি বলেননি, কারণ তিনি তাকে কথা দিয়েছিলেন যে তিনি আজকে আসবেন কিন্তু তিনি আসেননি। ইলিয়াহু ব্যাখ্যা করলেন "তিনি তোমাকে এই কথাই বলেছেন, আজ-কে, যদি তোমরা তার কণ্ঠস্বর শুনতে পাও", গীতসংহিতা ৯৫:৭ এর একটি সূত্র, যা তার আগমনের শর্ত পূরণ করার উপর নির্ভরশীল।

গ্রহণযোগ্যতা
মধ্যযুগীয় ইহুদিরা এই গল্পটিকে সম্ভবত রোমান বিরোধী গল্প হিসেবে দেখেছিলেন, এবং রাসি 'রোম' শব্দটিকে কোন সত্যিকারের শহর হিসেবে নয় বরং রোমের ন্যায় দেখতে স্বর্গের একটি অংশ হিসেবে ব্যাখ্যা করেছেন। এই ব্যাখ্যা গল্পটিকে নিরপেক্ষ এবং আধ্যাত্মিক গল্পে পরিনত করে এবং স্বর্গে মশীহকে জীবিত নিয়ে যাওয়ার কিংবদন্তীর সাথে সংযুক্ত করে।

পরবর্তীতে, মাহারশা ব্যাপারটি নিয়ে আরো পড়ালেখা করে জানান রোমকে গল্পে 'দে রোমি' হিসেবে উল্লেখ করা নেই এবং একে 'দেরোমি' তথা 'দক্ষিণ' হিসেবে পাঠ করা উচিত যা স্বর্গেত দক্ষিণাঞ্চলে মশীহকে পাওয়া নির্দেশ করছে।

১৬তম শতাব্দীর প্রথমদিকে কাব্বালীয় আব্রাহাম বেন এলাইজার হা-লেভি বলেন যে গালীল শহরে 'রোম' নামক একই নামের একটি ছোট শহর রয়েছে, এবং এর কিছু পরে মোশে আলশিচ গালীলের শহরটিকে এড়িয়ে মশীহকে স্বর্গে স্থাপন করেন।
রোমান বিরোধী হিসাবে শনাক্ত করার উদ্বেগের ফলে তালমুদে 'রোম' এর অনুবাদ হিসেবে 'নগর', 'কারতা' করা হত।

উৎস
মিদরাশ তানহুমা ৯:১
লেভিটিকাস রাব্বাহ ১৯
পেসিকতা ৩৬এ

তথ্যসূত্র

ইহুদি পরকালবিদ্যা
ইহুদি মশীহবাদ
তালমুদ
নাজদ যুদ্ধ

নাজদের আক্রমণ ৪র্থ হিজরি, রাবি'উল আখের  বা জুমাদা আল-উলা, অর্থাৎ ৬২৫ খ্রিস্টাব্দের জুলাই মাসে সংঘটিত হয়।

মুহাম্মদ তার যোদ্ধাদের নাজদে নিয়ে গিয়েছিলেন কিছু উপজাতিকে ভয় দেখানোর জন্য যাদের তিনি বিশ্বাস করেছিলেন যে তাদের সন্দেহজনক উদ্দেশ্য ছিল।  কিছু পণ্ডিত বলেন, এই আক্রমণের অংশ হিসেবে নজদে যাত আল-রিকার অভিযান সংঘটিত হয়েছিল।

পটভূমি এবং আক্রমণ 
বনু নাদির আক্রমণের পর, বনু নাদির ইহুদিদের বিতাড়নের ফলে, মুহাম্মদ মদিনায় দুই মাস অবস্থান করেন। অতঃপর তিনি খবর পান যে বনু গাতাফানের কিছু গোত্র সন্দেহজনক উদ্দেশ্যে যাত আল রিক্বায় সমবেত হচ্ছে। গাতাফান ছিল একটি আরব উপজাতি, যা কায়েসের বংশধর।

ইতোমধ্যে, মুসলিম সন্ধানী দলগুলি মদীনার আশেপাশে  বনু মুহারিব এবং বনু সালাবাহ গোত্রের সৈন্যদের গঠনের খবর দিয়েছে। আর্-রাহীকুল মাখতূম অনুসারে, মুহাম্মদ, তার মুসলিম যোদ্ধাদের সাথে, এই নতুন আইন বহির্ভূতদেরকে শাসন করার জন্য, তাদের হৃদয়ে ভীতি সঞ্চার করার জন্য এবং তাদের পরবর্তী অনুশীলন থেকে বিরত রাখার জন্য দ্রুত যাত্রা শুরু করেছিলেন। এই প্রতিরোধমূলক অপারেশনগুলি বারবার পরিচালিত হয়েছিল এবং কার্যকর ফলাফল এনেছিল। বেদুইনরা পাহাড়ে পালিয়ে যায় এবং মদীনা তাদের আক্রমণ থেকে মুক্ত হয়ে যায়।

যাতুর রিক্বা অভিযান 
মুবারকপুরী বলেছেন যে এই আক্রমণগুলির প্রেক্ষাপটে, তাৎপর্যের মধ্যে একটি ছিল যাত আর-রিকা অভিযান যা কিছু পণ্ডিতদের দাবি, রাবি'আত-থানি বা জুমাদা আল-এর নাজদে (আরব উপদ্বীপ অধিত্যকার একটি বড় এলাকা) হয়েছিল। ৪র্থ হিজরি, রাবি'উল আখের  বা জুমাদা আল-উলা, তারা তাদের দাবীকে এই বলে প্রমাণ করে যে, মুশরিকদের সাথে সম্মত হওয়া, অর্থাৎ শা'বান, ৪ হিজরির ছোট বদর যুদ্ধের প্রয়োজনীয়তা পূরণের জন্য বিদ্রোহী বেদুইনদের দমন করার জন্য এই অভিযান চালানো কৌশলগতভাবে প্রয়োজনীয় ছিল।

সাফিউর রহমান আল মুবাররকপুরীর মতে সবচেয়ে প্রামাণিক মতামত হল, যাত আর-রিকা অভিযানটি হয়েছিল খায়বার পতনের পরে (এবং নাজদ আক্রমণের অংশ হিসাবে নয়)। আবু হুরায়রা এবং আবু মুসা আল-আশআরী যুদ্ধ প্রত্যক্ষ করেছিলেন এই সত্য দ্বারা এটি সমর্থন করে। খায়বারের মাত্র কিছু দিন আগে আবু হুরাইরা ইসলাম গ্রহণ করেন এবং আবু মুসা আল-আশআরী আবিসিনিয়া (ইথিওপিয়া) থেকে ফিরে এসে খায়বারে মুহাম্মদের সাথে যোগ দেন। ভয়ের প্রার্থনা সম্পর্কিত নিয়ম যা মুহাম্মদ যাত আর-রিকা অভিযানে পালন করেছিলেন, আসফান আক্রমণের সময় প্রকাশিত হয়েছিল এবং এটি আল-খন্দক (খন্দকের যুদ্ধ) পরে সংঘটিত হয়েছিল।

আরও দেখুন 
 মুহাম্মাদের সামরিক জীবন

তথ্যসূত্র 

বহিরাক্রমণ
নজদের ইতিহাস
মুহাম্মাদের নেতৃত্বে অভিযান
৬২৫
৬২০-এর দশকের সশস্ত্র সংঘাত
গ্রামবার্ত্তা প্রকাশিকা

গ্রামবার্ত্তা প্রকাশিকা বাংলা ভাষার একটি সাপ্তাহিক পত্রিকা, যা ১৮৬৩ সালে কাঙ্গাল হরিনাথ মজুমদার দ্বারা প্রকাশিত হতো। প্রাথমিকভাবে এটি কলকাতার গিরিশ বিদ্যারত্ন প্রেসে ছাপা হতো। প্রকাশনাটি ১৮৬৪ সালে কুষ্টিয়ার কুমারখালীতে মথুরানাথ প্রেসে স্থানান্তরিত হয়। এরপর কুষ্টিয়া থেকে সংবাদ পরিবেশন করা হতো। তবে বর্তমানে আর পত্রিকাটির অস্তিত্ব নেই।

ইতিহাস 
হরিনাথ মজুমদার ব্রিটিশ মালিকানাধীন একটি নীল উৎপাদন কারখানার কর্মচারী ছিলেন। চাকরি ছেড়ে তিনি বর্তমান বাংলাদেশের কুষ্টিয়া জেলার একটি ছোট শহর কুমারখালীতে চলে আসেন। তিনি ছাত্রদের পড়াতে শুরু করেন এবং নিজের পত্রিকা প্রকাশ করার সিদ্ধান্ত নেন। ১৮৬৩ সালে তিনি ‘গ্রামবার্ত্তা প্রকাশিকা’ মাসিক হিসেবে প্রকাশ করেন। ১৮৬৪ সালের জুন-জুলাই মাসের দিকে তিনি এটিকে পাক্ষিক এবং ১৮৭১ সালের এপ্রিল-মে মাসের দিকে এটিকে সাপ্তাহিক হিসেবে প্রকাশ করতে শুরু করেন। সাপ্তাহিক কাগজটির দাম ছিল ১ পয়সা। পত্রিকাটিতে প্রজাদের ওপর অত্যাচার ও নিপীড়ন-নির্যাতনের কথা তুলে ধরা হতো। ১৮৭৩ সালে, কুমারখালী প্রেসের মালিক মথুরানাথ মৈত্রেয়, মজুমদারকে প্রেসটি দান করেন। প্রেসের মালিক মৈত্রেয় ছিলেন ইতিহাসবিদ অক্ষয় কুমার মৈত্রেয়ের পিতা।

লেখক মীর মশাররফ হোসেন প্রেস বিল্ডিং-এর অভ্যন্তরে তার বিখ্যাত উপন্যাস বিষাদ সিন্ধুর কিছু অংশ লিখেছিলেন। এই উপন্যাস এবং কুষ্টিয়ার লালনের গান এখানেই প্রথম প্রকাশিত হয়।

বাংলাদেশ সরকার প্রেসটি সংরক্ষণের জন্য একটি জাদুঘর নির্মাণের জন্য ৬ কোটি টাকা বাজেট বরাদ্দ করেছিল। বর্তমানে ছাপাখানাটি কাঙাল হরিনাথ স্মৃতি জাদুঘরে স্থান্তর করা হয়েছে।

তথ্যসূত্র 

বাংলাদেশের সাপ্তাহিক পত্রিকা
বাংলা ভাষার সংবাদপত্র
কুষ্টিয়া জেলা ভিত্তিক সংগঠন
১৮৬৩-এ ব্রিটিশ ভারতে প্রতিষ্ঠিত
কুষ্টিয়া জেলার সংবাদপত্র
ভার্জিন আমেরিকা

ভার্জিন আমেরিকা ইনকর্পোরেটেড একটি আমেরিকান বিমান সংস্থা। এটি আলাস্কা এয়ারলাইন্স দ্বারা অধিগ্রহণ করার পূর্বে ২০০৭ সাল থেকে ২০১৮ সালের মধ্যে পরিচালিত হয়েছিলো। বিমান সংস্থাটি প্রাথমিকভাবে পশ্চিম উপকূলের শহর ও অন্যান্য প্রধান মহানগর অঞ্চলের মধ্যে উচ্চ মানের পরিষেবা সহ স্বল্প ভাড়ার পরিষেবা পরিচালনার উপর দৃষ্টি নিবদ্ধ করে। এটির সদর দপ্তর সান ফ্রান্সিস্কো উপসাগরীয় এলাকার বার্লিংগেম শহরে ছিল, এবং প্রধান মার্কিন শহরগুলিতে অভ্যন্তরীণ উড়ান পরিচালনা করত, প্রাথমিকভাবে সান ফ্রান্সিস্কো ও লস অ্যাঞ্জেলেসের ঘাঁটির পাশাপাশি ডালাসের লাভ ফিল্ডে একটি ছোট মনোনিবেশ শহর করা হত।

বিমান সংস্থাটি যুক্তরাজ্য-ভিত্তিক ভার্জিন গোষ্ঠী থেকে লাইসেন্সপ্রাপ্ত ব্র্যান্ডিং ব্যবহার করে একটি স্বাধীন বিমান সংস্থা হিসাবে ২০০৭ সালে কার্যক্রম শুরু করে, যেটি ভার্জিন আটলান্টিক ও ভার্জিন অস্ট্রেলিয়া বিমান সংস্থার ব্র্যান্ড নিয়ন্ত্রণ করে। আলাস্কা এয়ার গ্রুপ ২০১৬ সালের এপ্রিল মাসে আনুমানিক $৪ বিলিয়ন খরচ করে ভার্জিন আমেরিকাকে অধিগ্রহণ করে এবং বিমান সংস্থাটি ২০১৮ সালের ২৪শে এপ্রিল আলাস্কা এয়ারলাইন্সের সাথে সম্পূর্ণরূপে একীভূত না হওয়া পর্যন্ত ভার্জিন আমেরিকা তার নিজস্ব নাম ও ব্র্যান্ডের অধীনে পরিচালিত হতে থাকে।

কর্পোরেট বিষয়

ব্যবসার প্রবণতা

পরবর্তী বছরগুলিতে ভার্জিন আমেরিকার মূল প্রবণতাসমূহ নিম্নরূপে ছিল (৩১ ডিসেম্বরে সমাপ্ত বছরের হিসাবে):

গন্তব্যস্থল

২০১৮ সালের এপ্রিল মাস পর্যন্ত, ভার্জিন আমেরিকা মোট ৩০ টি গন্তব্যে উড়ান পরিচালনা করেছিল, যার মধ্যে ২৭ টি অভ্যন্তরীণ গন্তব্য এবং মেক্সিকোতে তিনটি গন্তব্য রয়েছে। এটির প্রাথমিক হাব সান ফ্রান্সিসকো আন্তর্জাতিক বিমানবন্দরে অবস্থিত ছিল, এর সেকেন্ডারি হাব লস অ্যাঞ্জেলেস আন্তর্জাতিক বিমানবন্দরে ছিল। ভার্জিন আমেরিকা ডালাস লাভ ফিল্ডে ফোকাস সিটিও বজায় রাখে এবং লাস ভেগাস ও নিউ ইয়র্ক জেএফকে-এর মধ্যে একটি রুট পরিচালনা করে।

কোড শেয়ার চুক্তি

সংযুক্তির সময় পর্যন্ত বিমান সংস্থাটি নিম্নলিখিত বিমান সংস্থাসমূহের সঙ্গে কোড শেয়ার চুক্তিতে অবদ্ধ ছিল:

আলাস্কা এয়ারলাইন্স
হাওয়াইয়ান এয়ারলাইন্স
সিঙ্গাপুর এয়ারলাইন্স
ভার্জিন আটলান্টিক
ভার্জিন অস্ট্রেলিয়া

তথ্যসূত্র

বহিঃসংযোগ

 Official website  (লিঙ্কটি নিষ্ক্রিয় করা হয়েছে)
 LetVAFly.com -এর আর্কাইভ

মার্কিন যুক্তরাষ্ট্রের বিলুপ্ত বিমান সংস্থা
ভার্জিন গ্রুপ
২০১৬-এর অধিগ্রহণ ও একত্রীকরণ
২০০৪-এ প্রতিষ্ঠিত বিমান পরিবহন সংস্থা
২০১৮-এর অধিগ্রহণ ও একত্রীকরণ
ফ্রান্স পুত্রোস

ফ্রান্স দিয়া জিরজিস হাদ্দাদ (, ; ১৪ জুলাই ১৯৯৪; ফ্রান্স পুত্রোস নামে সুপরিচিত) হলেন একজন ডেনীয়-ইরাকি পেশাদার ফুটবল খেলোয়াড়। তিনি বর্তমানে ডেনীয় ক্লাব ভিপর এবং ইরাক জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং ডান পার্শ্বীয় রক্ষণভাগের খেলোয়াড় হিসেবে খেলেন।

ডেনীয় ফুটবল ক্লাব স্কোপাকং আরহাউসের যুব পর্যায়ের হয়ে খেলার মাধ্যমে পুত্রোস ফুটবল জগতে প্রবেশ করেছেন এবং পরবর্তীকালে আরহাউসের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১২–১৩ মৌসুমে, আরহাউসের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আরহাউসের হয়ে মাত্র এক মৌসুমে ৩ ম্যাচে অংশগ্রহণ করার পর ২০১৪–১৫ মৌসুমে তিনি সেলকেপরে যোগদান করেছেন। সেলকেপরে মাত্র এক মৌসুম অতিবাহিত করার পর ফেরেদেরিসিয়ার সাথে চুক্তি স্বাক্ষর করেছেন। পরবর্তীকালে, তিনি হোপ্রোর হয়ে খেলেছেন। ২০২০–২১ মৌসুমে, তিনি হোপ্রো হতে ডেনীয় ক্লাব ভিপরে যোগদান করেছেন।

২০১২ সালে, পুত্রোস ডেনমার্ক অনূর্ধ্ব-২০ দলের হয়ে ডেনমার্কের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত ডেনমার্কের বয়সভিত্তিক দলের হয়ে খেলার পর, তিনি ২০১৮ সালে ইরাকের হয়ে আন্তর্জাতিক পর্যায়ে অভিষেক করেছেন; ইরাকের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।

প্রারম্ভিক জীবন
ফ্রান্স দিয়া জিরজিস হাদ্দাদ ১৯৯৪ সালের ১৪ই জুলাই তারিখে ডেনমার্কের আরহাউসে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
পুত্রোস ডেনমার্ক অনূর্ধ্ব-২০ এবং ডেনমার্ক অনূর্ধ্ব-২১ দলের হয়ে খেলার মাধ্যমে ডেনমার্কের প্রতিনিধিত্ব করেছেন।

২০১৮ সালের ৪ঠা আগস্ট তারিখে, ২৪ বছর ও ২১ দিন বয়সে, ডান পায়ে ফুটবল খেলায় পারদর্শী পুত্রোস ফিলিস্তিনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইরাকের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৮ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ইরাক ৩–০ গোলের ব্যবধানে জয়লাভ করেছিল। ইরাকের হয়ে অভিষেকের বছরে পুত্রোস সর্বমোট ৩ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 
 
 
 
 

১৯৯৩-এ জন্ম
জীবিত ব্যক্তি
ডেনীয় ফুটবলার
ইরাকের আন্তর্জাতিক ফুটবলার
২০১৯ এএফসি এশিয়ান কাপের খেলোয়াড়
ইরাকি ফুটবলার
ফুটবল রক্ষণভাগের খেলোয়াড়
ফুটবল মধ্যমাঠের খেলোয়াড়
আরহুস জিমনাস্টিক ক্লাবের খেলোয়াড়
ডেনীয় সুপারলিগার খেলোয়াড়
থাই লিগ ১-এর খেলোয়াড়
ডেনমার্কের আন্তর্জাতিক যুব ফুটবলার
২০২৩ এএফসি এশিয়ান কাপের খেলোয়াড়
পুরুষ ফুটবল রক্ষণভাগের খেলোয়াড়
পুরুষ ফুটবল মধ্যমাঠের খেলোয়াড়
নিষিদ্ধ প্রেমের গল্প

নিষিদ্ধ প্রেমের গল্প ২০২১ সালে মুক্তিপ্রাপ্ত বাংলাদেশী অসম প্রেমের নাট্ট্যধর্মী চলচ্চিত্র। শ্রেষ্ঠাংশে অভিনয় করেছেন শিমলা, আল-মামুন আল সিয়াম সহ আরও অনেকে।

চলচ্চিত্রটি ২০১৪ সালে নির্মাণ শুরু হয়ে সেন্সর বোর্ডের আপত্তি সহ নানা জটিলতা কাটিয়ে অবশেষে ভিডিও স্টিীমিং প্লাটফর্ম ইউটিউবে ২৫ শে নভেম্বর ২০২১ বাংলাদেশে মুক্তি পায়।

কাহিনি সংক্ষেপ

অভিনয়ে
শিমলা
আল-মামুন আল সিয়াম
মনিরা মিঠু
সোহেল খান
শিমুল খান
রুমাই নোভিয়া
পুলক
বাপ্পী
লাবণী
সাদিয়া
আলিফ
মুসা
টুটুল চৌধুরী
আফরিন

সঙ্গীত
নিষিদ্ধ প্রেমের গল্প চলচ্চিত্রের সঙ্গীতায়োজন করেছেন সোহেল রাজ ও আবিদ রনি।

ট্রিভিয়া
চলচ্চিত্রটি বাংলাদেশ চলচ্চিত্র সেন্সর বোর্ড জমা হলে সেটি ‘প্রদর্শন অযোগ্য’ বলে আখ্যায়িত করেন, পরবর্তীতে সেন্সর বোর্ডের কিছু সংশোধনী ঠিকঠাক করে নাম পরিবর্তন করে ‘প্রেমকাহন’ নামে পুনরায় ছাড়পত্রের জন্য বোর্ডে আবেদন করা হলে সেটিও ‘প্রদর্শন অযোগ্য’ বলে সেন্সর বোর্ড আটকে দেয়। সর্বশেষ এই চলচ্চিত্র সংশ্লিষ্টরা চলচ্চিত্রটি ভিডিও স্টিীমিং প্লাটফর্ম ইউটিউবে রিলিজ করেন।

তথ্যসূত্র

বহিঃসংযোগ

২০২১-এর চলচ্চিত্র
প্রশান্তকুমার পাল

প্রশান্তকুমার পাল (১৮ মে ১৯৩৮  - ২৬  নভেম্বর, ২০০৭) ছিলেন একজন রবীন্দ্রজীবনীকার।

জন্ম ও শিক্ষা জীবন

প্রশান্তকুমার পালের জন্ম ১৯৩৮ খ্রিস্টাব্দের ১৮ই মে (৩রা জ্যেষ্ঠ, ১৩৪৫ বঙ্গাব্দ) অবিভক্ত বাংলার অধুনা পশ্চিমবঙ্গের কলকাতায় তবে তার শৈশব কেটেছে নদীয়ার  কৃষ্ণনগরে পড়াশোনা কলকাতার স্কুল-কলেজে। স্কটিশচার্চ কলেজিয়েট স্কুল থেকে স্কুল ফাইনাল পাশ করে, ভরতি হন  প্রেসিডেন্সি কলেজে। ১৯৫৮ খ্রিস্টাব্দে বাংলায় অনার্স নিয়ে বি.এ পাশ করে ১৯৬০ খ্রিস্টাব্দে কলকাতা বিশ্ববিদ্যালয় থেকে এম.এ পাশ করেন।

কর্মজীবন
এম.এ পাশের পর তিনি ১৯৬১ খ্রিস্টাব্দে কলকাতার আনন্দমোহন কলেজে বাংলা ভাষা ও সাহিত্যের অধ্যাপনা দিয়ে কর্মজীবন শুরু করেন। অধ্যাপনা করতে করতে রবীন্দ্রজীবনের বিবর্তনের সঙ্গে মিলিয়ে ধারাবাহিক ভাবে রবীন্দ্ররচনা পড়তে গিয়ে পাঠ্যসূচির রূপরেখায় অসঙ্গতি, সাল তারিখ নিয়ে নানান বিভ্রান্তি অনুভব করেন।  তিনি মনে করেন রবীন্দ্রজীবনের এক বিশাল অংশ তমসাবৃত অবস্থায় রয়েছে। উৎসাহী হয়ে শুরু করেন গবেষণা ১৯৭২ খ্রিস্টাব্দ হতে। ১৯৮২ খ্রিস্টাব্দেই প্রকাশিত হয় রবিজীবনী(১২৬৮-৮৪)-র প্রথম খণ্ড এবং প্রকাশমাত্রই সর্বস্তরে আলোড়ন সৃষ্টি হয়। ১৯৮৪ খ্রিস্টাব্দে প্রকাশিত দ্বিতীয় খণ্ড একইভাবে সমাদৃত হয়। রবিজীবনীর প্রথম থেকে নবম খন্ডে আলোচিত হয়েছে রবীন্দ্র-জীবনের পঁয়ষট্টি বছর (১৮৬১-১৯২৬ খ্রি.)। রবিজীবনীর জন্য অধ্যাপক প্রশান্তকুমার পাল খ্যাতিমান হয়ে ওঠেন।

প্রশান্তকুমার পালের রবিজীবনী-র  গুরুত্ব স্বীকার করে বুদ্ধদেব বসু লিখেছেন-
<ref name="রবিজীবনী">প্রশান্তকুমার পাল রচিত, আনন্দ পাবলিশার্স কলকাতা প্রকাশিত', প্রথম খণ্ড </ref>

বাংলা সাহিত্যে তার এই অবদানের স্বীকৃতিস্বরূপ তিনি  ১৯৮৫ খ্রিস্টাব্দে আনন্দবাজার গোষ্ঠীর সুরেশচন্দ্র- স্মৃতি আনন্দ পুরস্কার লাভ করেন। ওই বছরেই দিল্লি বিশ্ববিদ্যালয়ের বাংলা বিভাগ নরসিংহদাস পুরস্কার প্রদান করে।

অধ্যাপক প্রশান্তকুমার পালের রবিজীবনী ছাড়া অন্য রচিত গ্রন্থ হল-
 পারিবারিক স্মৃতিলিপি পুস্তক কল্যাণীয়েষু প্রশান্ত'' ( রবীন্দ্রনাথ-প্রশান্তচন্দ্র মহলানবিশের পত্র বিনিময়) সম্পাদিত গ্রন্থ।

বিশ্বভারতীতে আনন্দবাজার পত্রিকা গোষ্ঠীর প্রবর্তিত অশোককুমার সরকার স্মৃতি-বৃত্তির প্রথম প্রাপক হিসাবে ১৯৮৫ খ্রিস্টাব্দ হতে তিন বৎসর রবীন্দ্রভবনে গবেষণার কাজ করেন তিনি।

জীবনাবসান

শেষজীবনে অধ্যাপক পাল শান্তিনিকেতনে বসবাস করতে থাকেন, কিন্তু তিনি দীর্ঘদিন গলায় ক্যানসারে আক্রান্ত ছিলেন। শেষে অত্যন্ত অসুস্থ হলে পড়লে কলকাতার এক বেসরকারি হাসপাতালে ভর্তি হন। ২০০৭ খ্রিস্টাব্দের ২৬শে নভেম্বর পরলোক গমন করেন।

তথ্যসূত্র

১৯৩৮-এ জন্ম
২০০৭-এ মৃত্যু
কলকাতা জেলার ব্যক্তি
বাঙালি জীবনীকার
রবীন্দ্র পুরস্কার বিজয়ী
বাঙালি লেখক
মানবী গাগরু

মানবী গাগরু (জন্ম: ৫ সেপ্টেম্বর, ১৯৮৯) একজন ভারতীয় চলচ্চিত্র অভিনেত্রী, যিনি টিভিএফ পিচার্স, টিভিএফ ট্রিপলিং ও ফোর মোর শটস প্লিজ!-এর মতো বিভিন্ন ওয়েব ধারাবাহিকে অভিনয় করেছেন।

প্রারম্ভিক জীবন 
মানবী গাগরু ভারতের নয়াদিল্লিতে ১৯৮৯ সালের ৫ সেপ্টেম্বর জন্মগ্রহণ করেন। তার বাবা সুরেন্দর গাগরু এবং মা ঊর্মি গাগরু।

কর্মজীবন 
২০০৭ সালে ডিজনি চ্যানেলের টেলিভিশন শো ধুম মাচাও ধুম-এর মাধ্যমে মানবী তার কর্মজীবন শুরু করেন। তিনি টিভিএফ পিচার্স, টিভিএফ ট্রিপলিং, মেড ইন হ্যাভেন এবং ফোর মোর শটস প্লিজ!-এর মতো ওয়েব ধারাবাহিকে অভিনয়ের জন্য পরিচিতি লাভ করেন। ২০১৯ সালে তিনি সানি সিংয়ের বিপরীতে হাস্যরসাত্মক চলচ্চিত্র উজদা চমন-এ 'অপ্সরা' চরিত্রে অভিনয় করেছিলেন। তিনি আয়ুষ্মান খুরানার সাথে শুভ মঙ্গল জ্যাদা সাবধান-এ অভিনয় করেন।

চলচ্চিত্রের তালিকা

চলচ্চিত্র

ওয়েব ধারাবাহিক

টেলিভিশন ধারাবাহিক

তথ্যসূত্র

বহিঃসংযোগ 
 
 

১৯৮৫-এ জন্ম
জীবিত ব্যক্তি
নয়াদিল্লির অভিনেত্রী
ভারতীয় চলচ্চিত্র অভিনেত্রী
ভারতীয় টেলিভিশন অভিনেত্রী
২০২১–২২ ফেডারেশন কাপ (বাংলাদেশ)

The 2021–22 Federation Cup (due to sponsorship from Bashundhara Group also known as Bashundhara Group Federation Cup 2021) was the 33rd edition of the tournament, the main domestic annual top-tier clubs football competition in Bangladesh organized by Bangladesh Football Federation (BFF). The 12 participants were competed in the tournament. The tournament was played from 25 December 2021 to 9 January 2022. The winner of the tournament will earn the slot of playing Qualifying play-off of 2023–24 AFC Cup.

Dhaka Abahani are current champions. The club have defeated Rahmatganj MFS by 2–1 on 9 January  2022 to lift the trophy for the twelfth time.

তথ্যসূত্র

২০২১-এ বাংলাদেশী ফুটবল
২০২২-এ বাংলাদেশী ফুটবল
ফেডারেশন কাপ (বাংলাদেশ)
২০২০-এ বাংলাদেশী ফুটবল
হিং

হিং (বৈজ্ঞানিক নাম: Ferula assa-foetida) হল একটি বহুবর্ষজীবী উদ্ভিদ, যা তিন থেকে চার মিটার পর্যন্ত লম্বা হয়। মরুভূমিতে এই গাছটি অনায়াসে বেঁচে থাকতে পারে।

হিং গাছের বৈশিষ্ট্য
জুলাই মাসে এই উদ্ভিদের ফুল ধরে। প্রজাতিটি হার্মাফ্রোডাইট (পুরুষ এবং মহিলা উভয় অঙ্গ রয়েছে) এবং এদের মধ্যে পতঙ্গ পরাগায়ন হয়ে থাকে। এই উদ্ভিদ স্ব-উর্বর। এই উদ্ভিদে জন্য হালকা (বেলে), মাঝারি (দোআঁশ) এবং ভারী (কাদামাটি) মাটি উপযুক্ত এবং ভাল-নিষ্কাশনের ব্যবস্থা রাখতে হয়। উপযুক্ত পিএইচ: অ্যাসিড, নিরপেক্ষ এবং মৌলিক (ক্ষারীয়) মাটি। এটি ছায়ায় বাড়তে পারে না। এটি শুষ্ক বা আর্দ্র মাটি পছন্দ করে। হিং গাছ বহুবর্ষজীবী উদ্ভিদ, এদের ফাপা কান্ড জল  ধরে রাখতে সক্ষম। গাছের মূল্যবান অংশ হলো গাছের আঠা, যা শুকিয়ে হিং তৈরি করা হয়। গাছ দুই থেকে চার মিটার উঁচু হয়। এটি সাধারণত পাথূরে পাহাড়ি উঁচু ভূমিতে জন্মে থাকে। হিং একটি মসলা জাতীয় উদ্ভিদ এর ফুলগুলি থোকা থোকা আকারে ঝুলে থাকে কান্ড শাখা প্রশাখা সরল আকারে বিস্তার লাভ করে। এই গাছের ছালে আঠা যুক্ত পদার্থ থাকে সেটিই হলো মসলা যা ঔষধি ও রান্নাবান্নার কাজে ব্যবহৃত হয়। সুগন্ধিযুক্ত এই মসলায় ঔষধি গুনাগুনে ভরপুর। এদের দুইটি প্রজাতি হয়, লাল ও সাদা।

হিং নাম
অঞ্চল ভেদে হিং বিভিন্ন নামে পরিচিত যেমনঃ হিঙ্গু, হিং, হিংগার, কায়াম, ইঙ্গার প্রভৃতি। সংস্কৃত ভাষায় একে হিঙ্গু ও ফারসি ভাষায় আঞ্জাদান নামে পরিচিত। বৈজ্ঞানিক নাম - Ferula assa-foetida।

প্রাপ্তিস্থান
পৃথিবীর বিভিন্ন দেশে হিং বা হিঙ্গু পাওয়া যায় তন্মধ্যে পাকিস্তান, আফগানিস্তান, পারস্য, পাঞ্জাব, মূলতান, ইরান, তুর্কিস্থান এবং ভারতের হিমাচল প্রদেশ, পাকিস্থানের সিন্ধুপ্রদেশে বেশি দেখা যায়।

বিবরণ
ভারতীয় উপমহাদেশে হিঙ্গুর ব্যবহারের প্রচলন রয়েছে অনেক প্রাচীনকাল থেকে। হিংয়ের কথা ভগবত গীতা, পুরানে উল্লেখ আছে। বৈদিক যুগেও হিমাচল প্রদেশ হিং এর আবাদ হত। পৃথিবীর ভিতরে একমাত্র ভারতেই ৭০ শতাংশ হিং ব্যবহৃত হয়। আফগানিস্তানের কাবুলিওয়ালারা হিং এর ব্যবসা করত। তারা বাংলাদেশেও এসেছিল ব্যবসা বাণিজ্য করতে, তার মধ্য হিং ছিল। বাংলার প্রত্যেকের রান্নাঘরে তখন এই মশলা পাওয়া যেত। ইরানি ও ভারতীয়রা তরকারির স্বাদ বাড়ানোর জন্য হিং ব্যবহার করে থাকে। পাকিস্তান ও আফগানিস্তানের অধিবাসীরা আচারে এর ব্যবহার করে। এই গাছের আঠা মূলত বিভিন্ন রোগের ওষুধ হিসাবে ব্যবহৃত হয়। আঠা সুগন্ধি যুক্ত। ভারতীয়রা বিভিন্ন ওষুধে এর মিশ্রণ যোগ করে। পেট ফাঁপা সমস্যা, হাঁপানি, এজমা, ব্রংকাইটিস, স্নায়ুরোগ, নিউমোনিয়া, আর্থারাইটিস এই সমস্ত রোগে হিং এর আঠা উপকারী। বর্তমানে ইরান, আফগানিস্তান, তাজাকিস্তান, তুর্কেমেনিস্তান অঞ্চলে হিং চাষ হচ্ছে বিশেষ করে মধ্য এশিয়ার অঞ্চল হিং চাষের জন্য বিখ্যাত।

তথ্যসূত্র

বাংলাদেশের উদ্ভিদ
ভারতের উদ্ভিদ
নেপালের উদ্ভিদ
শ্রীলঙ্কার উদ্ভিদ
ঔষধি উদ্ভিদ
 থাইল্যান্ডের উদ্ভিদ 
 ইন্দোনেশিয়ার উদ্ভিদ
সাউথ পার্ক

সাউথ পার্ক  হল একটি আমেরিকান অ্যানিমেটেড সিটকম যা ট্রে পার্কার এবং ম্যাট স্টোন দ্বারা নির্মিত এবং কমেডি সেন্ট্রালের জন্য ব্রায়ান গ্রেডেন দ্বারা উন্নীত। সিরিজটি চারটি ছেলেকে ঘিরে তৈরি হয়েছে  স্ট্যান মার্শ, কাইল ব্রফ্লোভস্কি, এরিক কার্টম্যান এবং কেনি ম্যাককরমিক  এবং কলোরাডো শহরের আশেপাশে তাদের অবস্থান। সাউথ পার্ক তার অশ্লীলতা এবং অন্ধকার, পরাবাস্তব হাস্যরসের জন্য কুখ্যাত হয়ে ওঠে যা একজন প্রাপ্তবয়স্ক দর্শকের দিকে বিস্তৃত বিষয়কে ব্যঙ্গ করে।

পার্কার এবং স্টোন দ্য স্পিরিট অফ ক্রিসমাস  নামে দুটি অ্যানিমেটেড শর্ট ফিল্ম থেকে সাউথ পার্ক তৈরি করেছেন। দ্বিতীয় শর্ট ফিল্মটি প্রথম ইন্টারনেটে ভাইরাল ভিডিও হয়ে উঠে। শেষ পর্যন্ত সাউথ পার্ক  তৈরী করে। পাইলট পর্বটি কাটআউট অ্যানিমেশন ব্যবহার করে তৈরি করা হয়েছিল। পরবর্তী পর্বগুলি কম্পিউটার অ্যানিমেশন দিয়ে তৈরি করা হয়। সাউথ পার্কে পুনরাবৃত্ত অক্ষরগুলির একটি খুব বড় সংমিশ্রণ দেখা যায়। 

১৩ আগস্ট ১৯৯৭ এ আত্মপ্রকাশের পর থেকে সাউথ পার্কের  ৩০টি পর্ব সম্প্রচার করা হয়েছে। এটি দুর্দান্ত সাফল্যের সাথে আত্মপ্রকাশ করেছে। ধারাবাহিকভাবে যেকোনো মৌলিক কেবল প্রোগ্রামের সর্বোচ্চ রেটিং অর্জন করেছে। এটি কমেডি সেন্ট্রালের সর্বোচ্চ-রেটেড প্রোগ্রামগুলির মধ্যে একটি। দুটি টেলিভিশন " দ্য প্যানডেমিক স্পেশাল " এবং " সাউথ পারকিউ ভ্যাকসিনেশন স্পেশাল ", যথাক্রমে সেপ্টেম্বর ২০২০ এবং মার্চ ২০২১ এ ২০২১ সালের আগস্টে, পার্কার এবং স্টোন ভায়াকমসিবিএস-এর সাথে একটি চুক্তির ঘোষণা দেন যা 2027 সালে কমেডি সেন্ট্রালের জন্য 30 সিজনে শোটি স্লেট করবে এবং পরবর্তীকালে ২০২১ সালে দুটি প্রিমিয়ার সহ প্যারামাউন্ট এর 25 নভেম্বর, 2021-এ, প্রথম চলচ্চিত্র, সাউথ পার্ক: পোস্ট কোভিড, প্যারামাউন্ট এ মুক্তি পায়।

সাউথ পার্ক অসংখ্য প্রশংসা পেয়েছে, যার মধ্যে রয়েছে পাঁচটি প্রাইমটাইম এমি অ্যাওয়ার্ড, একটি পিবডি অ্যাওয়ার্ড এবং বিভিন্ন প্রকাশনার সেরা টেলিভিশন অনুষ্ঠানের তালিকায় অসংখ্য অন্তর্ভুক্তি।সিরিজের উপর ভিত্তি করে একটি চলচ্চিত্র, সাউথ পার্ক: বিগার লঙ্গার অ্যান্ড আনকাট, ১৯৯৯ সালের জুন মাসে বাণিজ্যিক এবং সমালোচনামূলক সাফল্যের জন্য মুক্তি পায়, যা একাডেমি পুরস্কারের মনোনয়ন লাভ করে। ২০১৩ সালে, টিভি গাইড সাউথ পার্ককে সর্বকালের দশম সেরা টিভি কার্টুন হিসেবে স্থান দিয়েছে।

তথ্যসূত্র

সাউথ পার্ক
১৯৯৭-এ অভিষিক্ত মার্কিন টেলিভিশন ধারাবাহিক
শিশুদের সম্পর্কে অ্যানিমেটেড টেলিভিশন ধারাবাহিক
ইংরেজি ভাষার টেলিভিশন অনুষ্ঠান
গে সম্পর্কিত টেলিভিশন অনুষ্ঠান
মাতা অমৃতানন্দময়ী

মাতা অমৃতানন্দময়ী দেবী (মূল নাম: সুদামণি, ২৭ সেপ্টেম্বর,১৯৫৩) একজন ভারতীয় আধ্যাত্মবাদী এবং সমাজকর্মী ছিলেন।

পাদটীকা

বহিঃসংযোগ 

 সরকারী ওয়েবসাইট
 খ. খ. গ. দ্বারা একটি নিবন্ধ

হিন্দু দার্শনিক
জীবিত ব্যক্তি
১৯৫৩-এ জন্ম
ভারতীয় সমাজকর্মী
সমাজকর্মী
ভারতীয় হিন্দু আধ্যাত্মিক শিক্ষক
মালয়ালী ব্যক্তি
হিন্দু নারী ধর্মগুরু
ভজন সঙ্গীতশিল্পী
২০শ শতাব্দীর হিন্দু ধর্মগুরু
কোল্লাম জেলার ব্যক্তি
২০শ শতাব্দীর ভারতীয় ব্যক্তি
ভারতীয় জনহিতৈষী
ভারতীয় ধ্রুপদী গায়িকা
কেরলের সঙ্গীতশিল্পী
কেরলের শিক্ষাবিদ
২০শ শতাব্দীর ভারতীয় নারী
২১শ শতাব্দীর হিন্দু ধর্মগুরু
২০শ শতাব্দীর ভারতীয় জনহিতৈষী
২০২১ ফিফা আরব কাপে অংশগ্রহণকারী দল

২০২১ ফিফা আরব কাপ হচ্ছে কাতারে ২০২১ সালের ৩০শে নভেম্বর থেকে ১৮ই ডিসেম্বর পর্যন্ত অনুষ্ঠিত একটি আসন্ন আন্তর্জাতিক ফুটবল প্রতিযোগিতা। এই নিবন্ধে ২০২১ ফিফা আরব কাপে অংশগ্রহণকারী দলের সদস্যদের তালিকা উল্লেখ করা হয়েছে। এই আসরে অংশগ্রহণকারী ১৫টি জাতীয় দল সর্বোচ্চ ২৩ জন করে খেলোয়াড়ের সমন্বয়ে তাদের দলের নিবন্ধন করতে হয়েছে; যেখানে প্রত্যেক দলে অবশ্যই তিনজন গোলরক্ষক থাকা আবশ্যক। প্রতিটি খেলোয়াড়ের জন্য তালিকাভুক্ত অবস্থানটি ফিফা দ্বারা আনুষ্ঠানিক ম্যাচ প্রতিবেদনের তালিকা অনুযায়ী উল্লেখ করা হয়েছে। প্রতিটি খেলোয়াড়ের উল্লিখিত বয়স ২০২১ সালের ৩০শে নভেম্বর (এই আসর শুরুর উদ্বোধনী দিন) অনুযায়ী উল্লেখ করা হয়েছে। খেলোয়াড়দের একাধিক জাতীয়তা থাকতে পারে যা ফিফা ভুক্ত নয়। কোচদের ক্ষেত্রে উল্লিখিত পতাকা তাদের নিজস্ব জাতীয় দলের চেয়ে আলাদা জাতীয়তার হতে পারে।

তথ্যসূত্র

ফিফা আরব কাপ